የሆኖ ሆኖ ደም ደም ለሸተተው የፕሬዝዳንቱ ንግግርም ሆነ ለፖለቲካ ፓርቲዎቹ ለብጥብጥ የሚጋብዝ ንግግር በኢትዮጵያ የተወሰደው የትዕግስት እርምጃ እና ሉዓላዊነትን ያስጠበቀ እና ጥንቃቄ የተሞላበት መልስ የሚደነቅ ነበር፡፡ ከሞርሲ መንግስት የምንረዳው ዋና ነገር ቢኖር ከናይል ውሃ አንጻር ምንም ዓይነት የጸባይም ሆነ የባህሪ ለውጥ ያመጣ መንግስት አለመሆኑን ነው፡፡ የጦርነት ዛቻዎቹም ሆነ ቀረርቶዎቹ ከሞሀመድ አንዋር አል ሳዳት ጀምሮ በሞሐመድ ሆስኒ ኤል-ሰይድ ሙባርክ በኩል ለሞሐመድ ሞሐመድ ሞርሲ ኢሳ አያት የደረሰ ነው፡፡ ሳዳት በ1979 ግብጽን ወደ ጦርነት የሚወስዳት ብቸኛ ነገር ቢኖር ውሃ ነው ብለው ለፈፉ፡፡ ተከታያቸው ሆስኒ ሙባርክም በበ1990ዎቹ አጋማሽ ሱዳንን በናይል ውሃ ጉደይ አስጠነቀቁ በቦምብ እናወድማችኋለን በሚል እሳቤ፡፡ በሙባርክ ዘመን የውጭ ጉዳይ ሚኒስትር የነበሩት አመር ሙሳም ሱዳንን በእስትም በውሃም አትጫወች ሲሉ አስጠነቀቁ፡፡ ኢትዮጵያንም በተመለከተም እኒሁ ሰው ለኢትዮጵያ በጎ ምኞት አለን መብታችንን እስካልነካች ድረስ ብለው በወቅቱ ለሚታተመው እፍይታ መጽሄት በገደምዳሜ ማስጠንቀቂያቸውን አስተላለፉ፡፡ እነዚህ ምስሎች በጥቅሉ የሚነግሩን የጦርነት ታምቡሮቹ የቆዩ እና የነበሩ እንዲሁም ሞርሲም የወረሷቸው መሆናቸውን ነው፡፡ ይንም ውርስ ሞርሲ የውስጥ ፖለቲካቸውን ለማደፈን በአርበኝነት ስሜት ደማችን ጠብ ይላል ሲሉ ተደመጡ፡፡
